Kalifornijski tehnološki institut
Kalifornijski tehnološki institut (skr. Caltech) privatni je univerzitet sa sjedištem u Pasadeni, u američkoj saveznoj državi Kaliforniji. Iako je osnovan 1891. od strane Amosa G. Throopa i bio spreman za stručno usavršavanje studenata, koledž je tek početkom 20. stoljeća privukao utjecajne naučnike kao što su George Ellery Hale, Arthur Amos Noyes i Robert Millikan. Stručne i pripremne škole su razdvojene 1910. a sadašnji naziv koledž je usvojio 1921. godine. 1934. Caltech je primljen u Asocijaciju američkih univerziteta, kao prethodnik NASA-ine Laboratorije za mlazni pogon, kojim je Caltech upravljao od njegovog osnivanja 1936. do 1943. godine. Institut je jedan od malobrojnih visokoobrazovnih tehnoloških ustanova u SAD-u koji teži da bude prvenstveno posvećen tehničkim disciplinama i primijenjenim granama nauke. Caltech se često smatra jednim od najboljih svjetskih univerziteta. Uprkos svojoj malobrojnosti, 33 alumnija ovog instituta su osvojila 34 Nobelove nagrade (Linus Pauling je dosada jedina osoba u historiji koja je ovu prestižnu nagradu samostalno osvojila dva puta) dok su njih 71 dobitnici američke nacionalne medalje za nauku. 112 članova fakulteta su izabrani u američku Nacionalnu akademiju. Osim toga, brojni članovi ove ustanove su povezani i sa drugim poznatim američkim institucijama kao što su Medicinski institut Howard Hughes i NASA.